Princíp: Po vnútrožilovej aplikácii in vitro 99mTc značených autológnych erytrocytov dochádza k ich vychytávaniu v kavernóznom hemangiome pečene. To sa na scintigrame prejaví ako sýta akumulácia rádiofarmaka. Indikácia: dg. hemangiómu pečene Príprava pacienta: nalačno Trvanie vyšetrenia: cca 1,5 hodiny Rádiofarmakum: 99mTc – značené autológne erytrocyty Spôsob aplikácie: intravenózne Metodika vyšetrenia: Pacientovi sa zavedie vnútrožilovo kanyla a aplikuje sa mu kit HDP. Cca za 20 min sa mu odoberie do striekačky 20 ml krvi a do tejto krvi pridáme farmakum 99mTc. Za občasného premiešania cca za 10 minút krv vrátime pacientovi. Samotné vyšetrenie začína najskôr za 45 minút. Pacient si ľahne na stôl gamakamery a zhotovujeme 6 základných statických snímok a pre zvýšenie senzitivity a špecificity vyšetrenia sa dopĺňa cielené SPECT.  Táto časť trvá 20 minút.